open-index/open-wikipedia-markdown huggingface dataset:
وادی کاغان

تصغیر|سیف الملوک کے قریب واقع ملکہ پربت کی حسین چوٹی
وادی کاغان، ضلع مانسہرہ، خیبر پختونخوا کی ایک حسین وادی ہے جو اپنے قدرتی حسن کے باعث عالمگیر شہرت کی حامل ہے۔ پاکستان کے شمالی علاقوں میں واقع کئی معروف تفریحی و حسین مقامات اسی وادی میں واقع ہیں۔ 8 اکتوبر 2005ء کو آنے والے تباہ کن زلزلے سے اس وادی کو بھی نقصان پہنچایا۔ 
وادی کاغان کا نام کاغان نامی قصبے سے پڑا۔ دریائے کنہار اس وادی کے قلب میں بہتا ہے۔ یہ وادی 2134 میٹر سے درۂ بابوسر تک سطح سمندر سے 4173 میٹر تک بلند ہے اور 155 کلومیٹر پر پھیلی ہوئی ہے۔ یہاں کی آبادی پشتو اور اردو بخوبی جانتی ہے۔ یہ علاقہ جنگلات اور چراہ گاہوں سے اٹا ہوا ہے اور خوبصورت نظارے اس کو زمین پر جنت بناتے ہیں۔ یہاں 17 ہزار فٹ تک بلند چوٹیاں بھی واقع ہیں۔ جن میں مکڑا چوٹی اور ملکہ پربت شہرت کی حامل ہیں۔ 
پہاڑوں، ندی نالوں، جھیلوں، آبشاروں، چشموں اور گلیشیئروں کی یہ وادی موسم گرما (مئی تا ستمبر) میں سیاحوں کی منتظر رہتی ہے۔ مئی میں یہاں کا زیادہ سے زیادہ درجۂ حرارت 11 اور کم از کم 3 درجہ سینٹی گریڈ رہتا ہے۔ جولائی کے وسط سے ستمبر کے آحتتام تک ناران سے درۂ بابوسر کا رستہ کھلا رہتا ہے۔ برسات اور موسم سرما میں وادی میں نقل و حمل مشکل ہو جاتی ہے۔ اس حسین وادی تک بالاکوٹ، ایبٹ آباد اور مانسہرہ سے باآسانی رسائی حاصل کی جا سکتی ہے۔ بالاکوٹ سے با آسانی بسوں یا دیگر ذرائع نقل و حمل سے کاغان یا ناران پہنچا جا سکتا ہے۔ 
بالاکوٹ سے ناران تک کے تمام راستے میں دریائے کنہار ساتھ ساتھ بہتا رہتا ہے اور حسین جنگلات اور پہاڑ دعوت نظارہ دیتے رہتے ہیں۔ راستے میں کیوائی، پارس، شینو،(اوچری) جرید اور مہانڈری کے حسین قصبات بھی آتے ہیں۔

## سیاحوں کی رہاہش
ناران میں مختلف معیار کے 100 سے زائد ہوٹل موجود ہیں۔ پاکستان ٹوریزم ڈیویلپمینٹ کارپوریشن کا ایک موٹیل بھی ناران میں واقع ہے۔

## موسم
ناران میں سال کے اکثر حصے میں بارش ہوتی رہتی ہے۔ سالانہ اوسط درجہ حرارت 10.1 سینٹی گریڈ رہتا ہے۔ ناران میں پچھلے کچھ مہینوں کے درجہ حرارت ذیل میں ہیں۔

## وادی کاغان کے تفریحی مقامات
وادی کاغان میں بہت سے خوبصورت تفریحی مقامات ہیں۔

### شوگران
شوگران کا حسین تفریحی مقام بھی وادی کاغان میں واقع ہیں جہاں کی معروف سری اور پائے جھیلیں اور مکڑا چوٹی کا نظارہ زندگی کے ناقابل فراموش نظاروں میں سے ایک ہوتا ہے۔ 

### جھیل سیف الملوک
پاکستان کی خوبصورت ترین جھیلوں میں سے ایک سیف الملوک بھی اسی وادی میں واقع ہے جو ناران سے صرف 6 کلومیٹر کے فاصلے پر سطح سمندر سے 10 ہزار 500 فٹ کی بلندی پر واقع ہے۔ جبکہ سیف الملوک سے چند کلومیٹر کے فاصلے پر پہاڑوں میں حسین آنسو جھیل بھی واقع ہے۔ 
تصغیر|جھیل لولوسر
تصغیر|193x193پکسل|
Lulusar Lake

### لولوسر جھیل
ناران سے بابوسر ٹاپ کی جانب جاتے ہوئے ایک اور حسین جھیل لولوسر واقع ہے۔ لولوسر جانے کے لیے ناران سے گے جیپ پر جانا پڑتا ہے۔

## حوالہ جات

## بیرونی روابط
* کاغان کی خوبصورت تصاویر

کاغان
زمرہ:پاکستان کے پہاڑی مستقر
زمرہ:پاکستان کے سیاحتی مقامات
زمرہ:جغرافیہ خیبر پختونخوا
زمرہ:خیبر پختونخوا کی وادیاں
زمرہ:خیبر پختونخوا کے سیاحتی مقامات
زمرہ:ضلع مانسہرہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان کے سبزہ زار
محمد ابراہیم ذوق

**شیخ محمد ابراہیم ذوق** (پیدائش: 22 اگست 1790ء – وفات: 16 نومبر 1854ء) ایک اردو شاعر تھے۔ ذوقؔ ان کا تخلص تھا۔

## ابتدائی زندگی
دبستان دہلی میں ذوق کو بڑی اہمیت حاصل ہے۔ محمد ابراہیم نام اور ذوق تخلص تھا۔ ایک غریب سپاہی محمد رمضان کے لڑکے تھے۔ 1789ء میں دلی میں پیدا ہوئے۔ پہلے حافظ غلام رسول کے مکتب میں تعلیم پائی۔ حافظ صاحب کو شعر و شاعری کا شوق تھا۔ ذوق بھی شعر کہنے لگے۔ اس زمانے میں شاہ نصیر دہلوی کا طوطی بول رہا تھا۔ ذوق بھی ان کے شاگرد ہو گئے۔ دل لگا کر محنت کی اور ان کی شاعرانہ مقبولیت بڑھنے لگی۔ بہت جلد علمی و ادبی حلقوں میں ان کا وقار اتنا بلند ہو گیا کہ قلعہ معلیٰ تک رسائی ہو گئی۔ اور خود ولی عہد سلطنت بہادر شاہ ظفر ان کو اپنا کلام دکھانے لگے۔ شاہ اکبر ثانی نے ایک قصیدہ کے صلہ میں ملک الشعراء خاقانی ہند کا خطاب مرحمت فرمایا۔ شروع میں چار روپے ماہانہ پر ظفر کے استاد مقرر ہوئے۔ آخر میں یہ تنخواہ سو روپیہ تک پہنچ گئی۔ مسلسل عروس سخن کے گیسو سنوارنے کے بعد 16 نومبر 1854ء میں دنیائے ادب کا یہ مہردرخشاں ہمیشہ کے لیے غروب ہو گیا۔ مرنے سے چند ساعت پہلے یہ شعر کہا تھا۔
[تصغیر|282x282px|شیخ ابراہیم ذوق کی آخری آرام گاہ، [پہاڑ گنج، شمالی دہلی، دہلی]]

کہتے آج ذوق جہاں سے گذر گیاکیا خوب آدمی تھا خدا مغفرت کرے

ذوق کو عربی فارسی کے علاوہ متعدد علوم موسیقی، نجوم، طب، تعبیر خواب وغیرہ پر کافی دسترس حاصل تھی۔ طبیعت میں جدت و ندرت تھی۔ تمام عمر شعر گوئی میں بسر کی۔

## وفات
ذوق نے 16 نومبر 1854ء کو 65 سال کی عمر میں دہلی میں انتقال کیا اور دہلی میں تدفین کی گئی۔

## حوالہ جات
محمد ابرہیم ذوق حالات زندگی

ذوق، محمد ابراہیم
زمرہ:اردو مذہبی مصنفین
زمرہ:انیسویں صدی کے اردو مصنفین
زمرہ:انیسویں صدی کے بھارتی مرد مصنفین
زمرہ:انیسویں صدی کے مرد مصنفین
زمرہ:انیسویں صدی کے ہندوستانی شعرا
زمرہ:بھارتی مرد شعرا
زمرہ:برطانوی ہند کے اردو لکھاری
زمرہ:دہلی کی شخصیات
زمرہ:دہلی کے شعرا
زمرہ:مغل دور کے اردو لکھاری
زمرہ:مغلیہ دور حکومت
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکیپیڈیا مضامین مع BNF شناخت کنندگان
زمرہ:1789ء کی پیدائشیں
زمرہ:1854ء کی وفیات

زمرہ:اردو شعرا
انشا اللہ خاں انشا

سید **انشاء اللہ خان انشاء** (پیدائش: دسمبر 1752ء— وفات: 19 مئی 1817ء) میر ماشااللہ خان کے بیٹے تھے۔ جو ایک ماہر طبیب تھے۔ ان کے بزرگ نجف اشرف کے رہنے والے تھے۔
انشاءکے دادا سید نوراللہ خاں نجف میں طبابت کرتے تھے کہ بادشاہ دہلی فرخ سیئر نے انھیں اپنے علاج کے لیے ہندوستان کا بُلاوا بھیجا۔ وہ اپنے فرزند میر ماشاء اللہ خاں کے ہم راہ ہندوستان آئے اور بادشاہ کا علاج کیا۔ صحت یابی کے بعد بادشاہ نے انھیں خوب نوازا۔ چناں چہ وہ یہیں کے ہو رہے۔ ان کے فرزند میر ماشاء اللہ خاں جوانی میں مرشد آباد چلے گئے تھے وہیں انھوں نے دو شادیاں کیں، انشاء اللہ خاں ان کی دوسری بیوی کے بطن سے تھے۔
مغلیہ عہد میں ہندوستان تشریف لائے۔ کئی پشتیں بادشاہوں کی رکاب میں گزارنے کے بعد جب مغل حکومت کو زوال آیا تو ماشاء اللہ خان دہلی چھوڑ کر مرشد آباد چلے گئے۔ جہاں 1756ء انشاء پیدا ہوئے۔

انشاء کی ذہانت اور جدت پسندی انھیں اپنے ہم عصروں میں منفرد نہیں بلکہ تاریخ ادب میں بھی ممتاز مقام دلاتی ہے۔ غزل،ریختی، قصیدہ اور بے نقط مثنوی اوراردو میں بے نقط دیوان رانی کیتکی کی کہانی جس میں عربی فارسی کا ایک لفظ نہ آنے دیا۔ یہی نہیں بلکہ انشاء پہلے ہندوستانی ہیں جنھوں نے دریائے لطافت کے نام سے زبان و بیان کے قواعد پرروشنی ڈالی۔ انشاء نے 1817ء میں لکھنؤ میں وفات پائی۔

انشاء نے غزل میں الفاظ کے متنوع استعمال سے تازگی پیدا کرنے کی کوشش کی اور اس میں بڑی حد تک کامیاب بھی رہے۔ تاہم بعض اوقات محض قافیہ پیمائی اور ابتذال کا احساس بھی ہوتا ہے۔ انشاء کی غزل کا عاشق لکھنوی تمدن کا نمائندہ بانکا ہے۔ جس نے بعد ازاں روایتی حیثیت اختیار کر لی جس حاضر جوابی اور بذلہ سنجی نے انھیں نواب سعادت علی خاں کا چہیتا بنا دیا تھا۔ اس نے غزل میں مزاح کی ایک نئی طرح بھی ڈالی۔ زبان میں دہلی کی گھلاوٹ برقرار رکھنے کی کوشش کی۔ اس لیے اشعار میں زبان کے ساتھ ساتھ جو چیز دگر ہے اسے محض انشائیت ہی سے موسوم کیا جا سکتا ہے۔

## حوالہ جات

زمرہ:اردو
زمرہ:اردو ادب
زمرہ:اردو شعرا
زمرہ:ہندی زبان کا ادب
زمرہ:انیسویں صدی کے ہندوستانی مصنفین
زمرہ:انیسویں صدی کی ہندوستانی شخصیات
زمرہ:ہندی زبان کے مصنفین
زمرہ:اٹھارہویں صدی کے ہندوستانی مصنفین
زمرہ:اٹھارہویں صدی کی ہندوستانی شخصیات
زمرہ:مغل دور کے اردو لکھاری
زمرہ:بھارتی اردو شعرا
زمرہ:انیسویں صدی کے ہندوستانی مسلمان
زمرہ:اٹھارہویں صدی کے ہندوستانی مسلمان
زمرہ:انیسویں صدی کے ہندوستانی شعرا
زمرہ:اٹھاریں صدی کے ہندوستانی شعرا
زمرہ:بھارت کے اردو مصنفین
زمرہ:بھارتی جادوگر
زمرہ:1756ء کی پیدائشیں
زمرہ:1818ء کی وفیات
مومن خان مومن

**مومن خان مومن** (پیدائش:1800ء— وفات: 14 مئی 1851ء) دبستان دہلی سے تعلق رکھنے والے اردو زبان کے مشہور شاعر اور اسد اللہ خاں غالب کے ہم عصر تھے۔

## سوانح
مومن خان نام اور مومن تخلص تھا۔ والد کا نام غلام نبی خاں تھا۔ مومن کے دادا سلطنت مغلیہ کے آخری دور میں شاہی طبیبوں میں داخل ہوئے اورحکومت سے جاگیر بھی حاصل کی۔
### ولادت
مومن 1800ء کو دہلی میں پیدا ہوئے ان کے والد کو شاہ عبدالعزیز محدث دہلوی سے بہت عقیدت تھی۔ چنانچہ شاہ صاحب موصوف نے ہی مومن خاں نام رکھا۔ گھر والوں کو یہ نام ناپسند تھا اسی لیے انھوں نے آپ کا نام حبیب اللہ رکھنا چاہا لیکن آپ نے شاہ عبد العزیز صاحب ہی کے نام سے نام پایا۔
### ذہانت
مومن بچپن ہی سے ذہن طبع تھے۔ حافظہ بہت اچھا تھا۔ چنانچہ عربی و فارسی، طب، نجوم اور موسیقی میں جلدی کمال حاصل کر لیا۔ اصناف شاعری میں قصیدہ، رباعی،واسواخت، غزل، ترکیب بند، مثنوی سبھی پر طبع آزمائی کی ہے۔
### دلی سے الفت
دلی سے پانچ مرتبہ باہر نکلے مگر وطن کی محبت نے اپنی طرف کھینچ لیا۔ مومن نہایت آزاد مزاج، قانع اور وطن پرست تھے۔ امراوء اور روساء کی خوشامد سے انھیں سخت نفرت تھی۔ یہی ان کے کریکٹر کی ایک نمایاں خصوصیت تھی۔
## مجموعۂ کلام
مومن کی یادگار ایک دیوان اور چھ مثنویاں ہیں۔
### شاعری کی خاصیت
مومن کی جنسی توانائی کا اظہار عملی زندگی سے ہی نہیں بلکہ کلام سے بھی ہوتا ہے۔دبستان لکھنؤ کے شعرا کے برعکس انھوں نے جنس نگاری کو فحش اور ابتذال سے بچا کر صحت مند حدود میں رہنے دیا۔ بیشتر اشعار میں روایت یا مفروضات کم ہیں اور ذاتی تجربات زیادہ، اسی لیے شاعری میں عاشق کا تصور ابھرتا ہے وہ میر تقی میر کی خود سپردگی اور خاکساری، لکھنوی شعرا کی ہوسناکی اور کجروی اور غالب کی نرگسیت اور خود پسندی سے قطعی مختلف ہے۔ مومن کا عاشق واضح طور پر ہرجائی ہے۔ ان کا یہ شعر عاشق کے تمام فلسفہ حیات کا نچوڑ ہے۔

ہم بھی کچھ خوش نہیں وفا کرکے
تم نے اچھا کیا نباہ نہ کیا

یہ وہی انداز ہے جس نے داغ دہلوی کے پاس جاکر رنڈی بازی کی صورت اختیار کر لی۔ اگر خالص جنس نگاری کے لحاظ سے دیکھیں تو مومن غالب سے بڑھ جاتے ہیں۔ صرف اشعار کی تعداد کے لحاظ سے ہی نہیں بلکہ شدت اور وارفتگی میں بھی غالب کے ہاں بعض اوقات جنس کو مزاح وغیرہ سے کیمو فلاج کرنے کا رجحان ملتا ہے۔ لیکن مومن کا انداز کسی حقیقت نگار کا ہے۔ البتہ رشک میں دونوں کا یکساں حال ہے۔ یہی نہیں بلکہ مومن نے آواز سے اپنی خصوصی جنسی دلچسپی کا اظہار بھی کیا۔ اسی طرح بعض ملبوسات اورزیورات سے وابستہ جنسی تلازمات بھی ابھارے گئے ہیں اور ایسی غزلوں کی بھی کمی نہیں جن میں واضح طور پر ایسے اشارات کیے کہ کسی مخصوص ہستی کی جھلک دیکھنے پربھی اتنا اندازہ لگانا دشوار نہیں رہتا کہ خطاب صنف مخالف سے ہے اور لاجنس شاعری کے اس دور میں یہ بہت بڑی بات ہے۔
## وفات
1851ء میں اپنے کوٹھے سے گر کر وفات پائی۔

## حوالہ جات

زمرہ:1800ء کی پیدائشیں
زمرہ:1851ء کی وفیات
زمرہ:اردو شعرا
زمرہ:انیسویں صدی کے ہندوستانی شعرا
زمرہ:انیسویں صدی کے شعرا
زمرہ:انیسویں صدی کے مرد مصنفین
زمرہ:بھارتی اردو شعرا
زمرہ:بھارتی مرد شعرا
زمرہ:بھارتی مسلم شخصیات
زمرہ:دہلی کی شخصیات
زمرہ:دہلی کے شعرا
زمرہ:کشمیری شخصیات
زمرہ:کشمیری مصنفین
زمرہ:ہندوستانی صوفی اولیا
زمرہ:یونانی اطبا
زمرہ:ویکی ڈیٹا سے مطابقت رکھنے والی مختصر تفصیل
زمرہ:انیسویں صدی کے بھارتی مرد مصنفین
آسیہ

**آسیہ** بنت مزاحم مصر کے بادشاہ فرعون کی بیوی تھیں۔ بہت پارسا اور ہمدرد خاتون تھیں۔ جب موسیٰ علیہ السلام پیدا ہوئے تو ان کی والدہ صاحبہ نے انھیں ایک صندوق میں بند کر کے دریائے نیل میں بہا دیا۔ تاکہ فرعون کو پتہ نہ لگ جائے اور وہ انھیں قتل نہ کر دے۔ جب یہ صندوق فرعون کے محل کے قریب پہنچا تو آسیہ نے صندوق کو دیکھ کر اسے دریا سے باہر نکلوا لیا۔ پیارا ننھا بچہ نظر آیا تو بڑی محبت سے اس کی پرورش کی۔

آسیہ فرعون سے اپنا ایمان مخفی رکھتی تھی اور بعد میں اسے اس کے متعلق علم ہو گیا تھا۔ ان کے بارے میں بعض نصوص اور ان کی شروحات والتفسیر پیش خدمت ہے :

1 - فرمان باری تعالٰی ہے :

"اللہ تعالٰی نے ایمان والوں کے لیے فرعون کی بیوی کی مثال بیان کی ہے کہ جب اس نے کہا اے میرے رب میرے لیے اپنے پاس جنت میں گھر بنا، اورفرعون اوراس کے عمل سے نجات نصیب فرمااورمجھے ظالموں کی قوم سے بھی نجات عطا فرما۔

2 - ابو موسیٰ اشعری بیان کرتے ہیں کہ نبی صلی اللہ علیہ و آلہ وسلم نے فرمایا :

مردوں میں سے تو بہت سے درجہ کمال تک پہنچے لیکن عورتوں میں سے سوائے فرعون کی بیوی آسیہ اور مریم بنت عمران کے کوئی اور عورت درجہ کمال تک نہیں پہنچی اور عائشہ رضي اللہ تعالٰی عنہا کی باقی سب عورتوں پرفضيلت اسی طرح ہے جس طرح ثرید باقی سب کھانوں پر افضل ہے۔ ۔

3 – ابن عباس بیان کرتے ہيں کہ نبی صلی اللہ علیہ و آلہ وسلم نے زمین پر چار لکیریں لگائيں اورفرمانے لگے :

کیا تم جانتے ہو یہ کیا ہے؟ صحابہ کرام نے عرض کیا اللہ اور اس کے رسول صلی اللہ علیہ و آلہ وسلم کو زيادہ علم ہے، نبی صلی اللہ علیہ و آلہ وسلم نے فرمایا :

جنتی عورتوں میں سب سے افضل خدیجہ بنت خویلد اور فاطمہ بنت محمد صلی اللہ علیہ و آلہ وسلم اور فرعون کی بیوی آسیہ بنت مزاحم اور مریم بنت عمران رضي اللہ تعالٰی عنہن اجمعین ہیں۔ ۔

4 - انس بیان کرتے ہیں کہ نبی صلی اللہ علیہ و آلہ وسلم نے فرمایا :

آپ کو( کمال کے اعتبارسے ) دنیا کی سب عورتوں سے مریم بنت عمران اور خدیجہ بنت خویلد اور فاطمہ بنت محمد ( صلی اللہ علیہ و آلہ وسلم ) اور فرعون کی بیوی آسیہ ( رضی اللہ تعالٰی عنہن ) کافی ہیں ۔
امام ترمذی نے اسے صحیح قرار دیا ہے۔

5 - حافظ ابن حجر کا کہنا ہے :

فرعون کی بیوی آسیہ علیہ السلام کے فضائل میں سے ہے کہ انھوں نے دنیا کی ان نعمتوں کے بدلے میں جس میں وہ تھیں دنیا کے عذاب و تکالیف اور بادشاہی کے بدلے میں قتل ہونا اختیار کر لیا اور ان کی موسی علیہ السلام کے متعلق فراست سچی تھی جب انھوں نے موسی علیہ السلام کے بارے میں ( ان کو دریا سے نکالتے ہوئے ) یہ کہا یہ میری آنکھوں کی ٹھنڈک ہے۔ ۔

## بیرونی روابط
* فرعون کی بیوی آسیہ 

## حوالہ جات
**ترمذی شریف حدیث نمبر1834**


زمرہ:اسلام اور عورت
زمرہ:اسلام میں بائبل کی شخصیات
زمرہ:سزائے موت یافتہ شاہی افراد
زمرہ:قدیم مصری ملکائیں
زمرہ:قرآن میں مذکور شخصیات
زمرہ:قصص القرآن
زمرہ:موسیٰ
زمرہ:بائبل کی بے نام شخصیات
زمرہ:فرعون کی بیٹی (خروج)
زمرہ:اسلام میں عبرانی بائبل کی شخصیات
زمرہ:عظیم شاہی بیویاں
زمرہ:مسلم خواتین اولیا
زمرہ:فرعونی ملکائیں
زمرہ:یہودی خواتین
بھیانک آدمی (ناول)

**بھيانک آدمی** ابن صفى کی عمران سيريز کا چوتھا ناول ہے یہ ناول جاسوسی دنیا ’’فریدی و حمید سیریز‘‘ ناول نمبر 49 کی جگہ شائع ہوا تھا اور جاسوسی دنیا نمبر 49 کی جگہ کوئی دوسرا ناول شائع نہیں ہوا، اسی لیے اس ناول کی جگہ اب بھی خالی ہے، اس کی وجوہات وغیرہ پر مفصل معلومات پیش کرنے کی کوشش ہوگی۔

## ناول کا خلاصہ

ساحل کے کنارے بندرگاہ کے پاس اے بی سی ہوٹل کے سامنے ايک بيابان علاقہ ہوتا ہے، جس پر رات ہوتے ہی ايک گمنام آدمی کی حکومت چھاجاتی ہے۔ عمران اپنی حماقتوں سميت اے بی سی ہوٹل میں وارد ہوتا ہے اور آتے ساتھ ہی اس کی حماقتيں گل کھلانا شروع کر ديتی ہيں۔

اینگلو برمیز (برما سے تعلق رکھنے والی) لڑکی روشی ہوٹل کی ايک ميز پر بيٹھی خاموشی سے عمران کو ديکھ رہی ہوتی ہے اور دل ہی دل ميں عمران کی حماقتوں سے لطف اندوز ہو رہی ہوتی ہے۔ آخرکار اس سے رہا نہيں جاتا اور وہ عمران کی ميز پر جا بيٹھتی ہے۔

جب عمران بيابان علاقے ميں پچاس ہزار روپے اپنی جیبوں ميں ٹھونسے جانے لگتا ہے، تو وہ اسے روکنے کی بہت کوشش کرتی ہے، مگر عمران اس کی ايک نہيں سنتا۔ عمران پر قاتلانہہ حملہ ہوتا ہے اور وہ لٹ لٹا کر ہوٹل واپس پہنچتا ہے۔

آخر کار عمران اس آدمی کا پتا لگا ليتا ہے جس کی حکومت رات کو اس علاقے ميں ہوتی ہے۔ وہ ايک سمگلر ہوتا ہے جو رات کو اسی علاقے سے اپنے سمگلشدہ مال کو گوداموں ميں پہنچاتا تھا اور اس علاقے کو اپنی غیر قانونی سرگرميوں کے لئيے صاف کرنے کے لئيے اس نے اس علاقے ميں رات کو دہشت پھيلا رکھی تھی۔

عمران ايک خونريز ٹکرائو ميں مرتے مرتے بال بال بچتا ہے۔ مگر بالآخر سمگلر اور اس کا گروہ پکڑے جاتے ہيں۔

آخر ميں عمران روشی کو اپنے ساتھ ہی لے جاتا ہے۔
## مزید دیکھیے
* عمران سیریز
* عمران سیریز کے ناولوں کی فہرست
* عمران سیریز کے کردار
* عمران سیریز کے مصنفین

## حوالہ جات

## بیرونی روابط
* عمران سیریز، ابن صفی کے ناول

زمرہ:1956ء کے ناول
زمرہ:ابن صفی کے ناول
زمرہ:پاکستانی جاسوسی ناول
بائرن

* پیدائش: 1788 ء
* وفات: 1824 ء

لارڈ بائرن انگریزی زبان کا مشہور و معروف شاعر تھا۔ ڈاکٹر اقبال کی طرح اپنے دور کی سیاست پر بڑا اثر انداز ہوا۔ یونان کی جنگ آزادی میں خود بھی شامل تھا۔ عمر 32 سال کی ہی تھی کی بخار کی وجہ سے مر گیا۔ اس کے کلام کا پہلا مجموعہ اوقات تساہل (hours of labour) 1807 ء میں شائع ہوا۔ تبقیدات اور ہجو بھی لکھے۔ 

زمرہ:انگریز شعرا
زمرہ:انگیزی ادب
بقراط

**بقراط** () (تلفظ: ; ; ؛ یونانی تلفظ: **ایپوکراتیس**) مشہور یونانی سائنس دان تھا۔ طبابت میں بہت کام کیا اور نام پیدا کیا۔ بیماری میں تعویذ گنڈے کے علاج کی بجائے سائنسی علاج کی بنیاد ڈالی اور اسی وجہ سے بقراط کو بابائے طب کا درجہ بھی دیا جاتا ہے۔ بقراط کی ابتدا کردہ اساسوں اور بعد میں جالینوس اور ابن سینا جیسے عالموں کی کاوشوں سے طب یونانی کی بنیاد قائم ہوئی۔

بقراط 460 قبل مسیح یونان کے شہر کوس میں پیدا ہوا۔ بقراط کے والد کا نام رافیس تھا۔ بقراط کا استاد اسقلینوس ثانی تھا۔ بقراط نے علم حاصل کرنے میں 16 سال صرف کیے باقی عمر تحریرو تصنیف میں گزاری۔ بقراط کا شمار بھی یونان کے مشہور و معروف میں حکماء میں ہوتا ہے۔ طب کی باقاعدہ ترویج کا سہرا بقراط کے سر ہے۔ آج بھی ہزاروں سال گذرنے کے باوجود بقراط کا نام بطور محاورہ استعمال ہوتا ہے۔ بقراط کو ذہانت اور عقل و دانش میں سبھی حکماء افضل مانتے ہیں۔ بقراط نے طب میں بہت کام کیا اور نام پیدا کیا۔ بیماری میں تعویذ گنڈے کے علاج کی بجائے سائنسی علاج کی بنیاد ڈالی اور اسی وجہ سے بقراط کو بابائے طب کا درجہ بھی دیا جاتا ہے، بقراط کی ابتدا کردہ اساسوں اور بعد میں جالینوس اور ابن سینا جیسے عالموں کی کاوشوں سے طب یونانی کی بنیاد قائم ہوئی۔ 70 سال کی عمر یونان کے شہر لاریسا میں وفات پائی۔ بقراط کی بہت سی کتب کا ترجمہ ہو چکا ہے۔

## بقراط کے چند حکیمانہ اقوال
# اپنے دوستوں سے اس قدر اخلاص روا رکھو کہ تھوڑی سی تبدیلی دوستی ختم نہ کرڈالے۔
# اگر تم خواتین کے مشوروں کے محتاج نہ بنوگے تو پوری زندگی مصائب سے بچے رہوگے۔
# جو شخص حسد کو قائم رکھے اس کا نفس قائم نہیں رہ سکتا اور اس کی حاسدانہ روش اس کو قبل از وقت موت کے منہ پہنچا دیتی ہے۔
# عقلمند وہ ہے جو میانہ روی کو اپنی زندگی کا شعار بنائے رکھے۔
# سنجیدگی کو برقرار رکھو، کم بات کرو اور اپنی بات کو بُرے لوگوں سے بچائے رکھو۔
# اگر کوئی تمھارے بد افعال کی نشان دہی کرے تو اس کو بُرا مت کہو بلکہ اس بُرے عمل کو ترک کردو۔
# تمھیں چاہیے کہ لوگوں کے عیوب کے متلاشی نہ رہو، کیونکہ تمھارے عیب بھی کوئی تلاش کر سکتا ہے۔
# جو لوگ حکام بالا کے ساتھ تعلق رکھتے ہیں ان کو ذلت و اہانت بھی برداشت کرنا پڑتی ہے۔
# اس دنیا کو مہمان خانہ سمجھو اور موت کو میزبان۔
# اگر تمھیں بہت دولت مل جائے تو رب کا شکر کرو اور چھین لی جائے تو ناشکری مت کرو۔
# مخلوق کے فیصلوں میں انصاف برقرار رکھو۔
# جو تمھیں گالیاں دے تم اس کو گالیاں مت دو، بلکہ حسن اخلاق سے اس کی اصلاح کرو۔
# جو شخص اپنے عیوب سے آگاہی حاصل نہیں کرتا اس پر کسی کی نصیحت کا اثر ہو سکتا۔
# تحمل مزاجی قائدین اور نیک لوگوں کی اولین نشانی ہے۔
# عبرت حاصل کرنے کے شوقین کے لیے ہر نئی چیز میں عبرت پنہاں ہے۔
# تمھیں ہر اس بات کا علم ہونا چاہیے جس کے بغیر تم کبھی شرمندگی سے دوچار ہو سکتے ہو۔

## حوالہ جات


زمرہ:370 ق م
زمرہ:370 ق م کی دہائی کی وفیات
زمرہ:460 ق م
زمرہ:460 ق م کی دہائی کی پیدائشیں
زمرہ:پانچویں صدی قبل مسیح کی یونانی شخصیات
زمرہ:ثیسالیا کی قدیم یونانی شخصیات
زمرہ:چوتھی صدی قبل مسیح کی یونانی شخصیات
زمرہ:قدیم یونان
زمرہ:یونان
زمرہ:یونانی شخصیات
زمرہ:طب
زمرہ:کلاسیکی انسان دوست
زمرہ:تاریخ افکار
زمرہ:تاریخ سائنس
زمرہ:تاریخ طب
زمرہ:تاریخ فلسفہ
زمرہ:قدیم طب کی تاریخ
زمرہ:ویکی ڈیٹا سے مختلف مختصر وضاحت
زمرہ:370 ق م کی وفیات
زمرہ:یونانی فلسفی
زمرہ:یونان میں موت
زمرہ:قدیم یونانی فلسفی
زمرہ:قدیم یونانی
زمرہ:یونانی اطباء
یحییٰ بن زید

آپ ایک خوبصورت اور خوب سیرت جوان تھے آپ نے اپنے والد کے ہمراہ انتقام خون امام حسین علیہ السلام کی خاطر قیام فرمایا اور دشمنان اھلبیت سے جنگ کی لیکن والد گرامی حضرت زید کی شھادت کے بعد کوفہ میں زندگی مشکل ہو گئی لھذا اپنے کچھ ساتھیوں کے ساتھ خراسان کاقصد کیا خراسان میں شیعہ اور محبان اھلبیت کافی تعداد میں رتے تھے آپ مدائن اور شہر ری سے ہوتے ہوئے خراسان آئے اور یہاں سرخس، بلخ وغیرہ میں رہے لیکن بنی امیہ نے آپ سے خوف محسوس کرتے ہوئے آٹھ ہزار گھوڑسوار کا لشکر شام سے بھیجا اور ارغوی نامی گاؤں میں تین دن، شب و روز جنگ کے بعد آپ نے جام شہادت نوش فرمایا۔ آپ کی شہادت اٹھارہ سال کی عمر میں بروز جمعہ وقت عصر 125 ھجری میں واقع ہوئی۔ آپ کے سر مبارک کو بدن سے جدا کرکے حاکم دمشق ولید بن یزید بن عبد الملک کے پاس بھیجدیا گیا۔ اور آپ کے بدن مبارک کو شہر جوزجان کے دروازے پر لٹکا دیا گیا۔ اور یہ بدن مبارک ابو مسلم خراسانی کے قیام تک لٹکا رہا۔ ابو مسلم خراسانی کے قیام کے وقت اس کو اتار کر دفن کیا گیا اس سال خراسان میں ہر پیدہ ہونے والے بچے کا نام یحیی یا زید رکھا گیا۔ یحیی بن زید خراسان میں علی رضا کے بعد سب سے عظیم شخصیت ہیں اور آپ کی آرامگاہ عظیم زیارت گاہ اور محل استجابت دعا ہے۔

## اولاد
آپ کی اولاد میں عبد اللہ طالب الحق کا نام ملتا ہے، جنھوں نے آل رسول کے لیے خمس کے حصول کی آواز اٹھائی جنھیں بنو امیہ کے حواریوں نے شہید کیا۔جبکہ ایک بیٹی زینب کا ذکر بھی متعدد تاریخی کتب میں موجود ہے۔ 

## حوالہ جات

زمرہ:125ھ کی وفیات
زمرہ:725ء کی پیدائشیں
زمرہ:آٹھویں صدی کی عرب شخصیات
زمرہ:آٹھویں صدی کی اموی شخصیات
زمرہ:بنو حسین
زمرہ:خلافت اموی میں خراسان
زمرہ:مدنی شخصیات
زمرہ:جنگ میں فوت ہونے والی شخصیات
زمرہ:بنو امیہ کے مخالف بغاوتیں
زمرہ:شیعہ سنی فرقہ وارانہ تشدد
زمرہ:زیدی ائمہ
زمرہ:اہل بیت
زمرہ:تابعین
زمرہ:مسلمان علما
زمرہ:107ھ کی پیدائشیں
زمرہ:ایران میں مقابر
زمرہ:علوی شاہی گھرانے
زمرہ:صوبہ جوزجان
کیمیا

**کیمیا** مادہ کے خواص اور رویے کا سائنسی مطالعہ ہے۔ یہ قدرتی سائنسوں میں طبعی سائنس ہے جو عناصر پر مشتمل مادے سے لے کر کیمیائی مرکبات کا احاطہ کرتا ہے جو جوہر، سالمہ اور آئون سے بنے ہیں: ان کی بناؤٹ، ساخت، خواص، رویہ اور تبدیلی کیمیائی شے سے تعامل کرنے سے گزرتے ہیں۔

## تعریف
علم کیمیا وہ علم/سائنس ہے جو موجود مرکبات و عناصر کی ترکیب و تعامل کی تحقیق اور قدرتی و مصنوعی یا ترکیبی مرکبات کے امتزاج کا مطالعہ کرتا ہے۔
## سرخیاں
تصغیر|ایک جوہر (ایٹم) کا مسانچ ،جو ردرفورڈ نے پیش کیا۔
پہلے زمانے میں لوگ یہ سمجھتے تھے کہ اس دنیا میں تمام اشیاء ایک از سو (1/100 گندم کے دانہ) کے برابر ایک چھوٹے سے ذرے سے بنے ہیں۔ لیکن وقت کے ساتھ ساتھ انسان نے ترقی کی اور یہ بات ثابت کی کہ دنیا کا سب چھوٹا ذرہ یوں ہوتا ہے کہ اس کے درمیان میں مرکزہ (نیوکلس) ہوتا ہے اور اس میں برقیہ،اولیہ اور تعدیلہ ہوتے ہیں جن میں اولیہ اور تعدیلہ مرکزہ (یعنی نیوکلس) میں ہوتے ہیں اور برقیہ جو منفی (نیگٹیو) چارج رکھتا ہے اس مرکزہ کے ارد گرد گھومتے ہیں یا چکر لگاتے ہیں۔؎

## تاریخ
ابتدائی تہذیبوں، جیسے کہ بابلی، مصری وغیرہ دھات کاری اور ظروف سازی کے ماہر تھے۔ لیکن انھوں نے اس بارے میں کوئی باقاعدہ نظریہ نہ وضع کیا۔ ابتدائی کیمیائی مفروضہ، ارسطو نے چار عناصر کے نظریہ کی صورت میں پیش کیا جس کے مطابق ہر چيز پانی، ہوا، مٹی، اور آگ کے اختلاط سے وجود میں آئی ہے۔ یونانی فلسفیوں کے مطابق ان چار عناصر کے مختلف تناسب سے ایک شے دوسری شے میں تبدیل ہو جاتی ہے۔ شروع میں کیمیا گری، دھاتوں اور عناصر کو سونے میں تبدیل کرنے اور دائمی زندگی کے لیے اکسیر حاصل کرنے جیسے جادوئی اور پراسرار نظریات تک محدود تھی۔
## دوری جدول
دوری جدول ایک ایسا جدول ہوتا جس میں تمام طر عطوم یا جوہرات کی تفصیل ہوتی ہے۔ اس ٹیبل کو ایک خاص اصول کے تحت تشکیل دیا گیا ہے ۔

500px|وسط

## شا خیں
کیمیا کی مندرجہ ذیل شا خیں ہیں:
### نامیاتی کیمیا
آرگینک کیمسٹری، فحم اور ہائیڈروجن کے آب فحم (hydrocarbons) اور ان سے ماخوذ مرکبات کے مطالعہ سے متعلق ہے۔

### غیر نامیاتی کیمیا
ان آرگینک کیمسٹری، غیر نامیاتی مرکبات کے مطالعہ سے متعلق ہے۔
### طبیعی کیمیا
فزیکل کیمسٹری مادے کی ترکیب اور طبیعی خواص کے درمیان تعلق اور ان میں ہونے والی تبدیلیوں سے متعلق ہے۔
### تجزیاتی کیمیا
کیمیائی نمونے کے اجزا کی علیحدگی، ان کا تجزیہ اور پہچان اینالیٹیکل کیمسٹری کہلاتا ہے۔
### حیاتیاتی کیمیا
کیمیا کی وہ شاخ جو جاندار اجسام میں پائے جانے والے کیمیائی مادوں کی ساخت، ترکیب اور ان کے کیمیائی عمل کے مطالعہ سے متعلق ہے بائیو کیمسٹری کہلاتی ہے۔
### نیوکلیائی کیمیا
نیوکلیئر کیمسٹری میں تابکاری، نوکلیائی عملیات اور نوکلیائی خصوصیات کا مطالعہ کیا جاتا ہے۔
### صنعتی کیمیا
کیمسٹری کی وہ شاخ جس میں تجارتی پیمانے پر مرکبات بنانے کے طریقوں کا مطالعہ کیا جاتا ہے، انڈسٹریل کیمسٹری کہلاتی ہے۔
### ماحولیاتی کیمیا
انوائرنمنٹل کیمسٹری، حیاتیاتی کیمیائی (biochemical) مظاہر جو قدرتی طور پر زمین پر رونما ہوتے ہیں کے مطالعہ سے متعلق ہے۔

## مزید دیکھیے
* کیمیا کے بنیادی مقالات کی فہرست* طبیعیات* حیاتیات
* فرہنگ اصطلاحات کیمیاء

## حوالہ جات


زمرہ:علوم فطریہ
زمرہ:علوم طبیعیہ
پنجاب (ضد ابہام)

تصغیر|خطہ پنجاب کا محل وقوع
**پنجاب ** کا لفظ ویدک سنسکرت کے ہم پلا لفظ پنجا ندا سے نکلا ہے۔ دو ہزار سال قبل مسیح گندھارا تہذیب وا تمدن کے دور میں جب ٹیکسلا کی داغ بیل ڈالی جا رہی تھی ہمالہ سے نکلنے والے دریاؤں کے ڈیلٹا پر انتہائی گھنے جنگل اور سرسبز و شاداب گھاس کے میدان تھے اس وقت جب رگ بھی لکھی گئی تو سات دریاؤں کا تصور سامنے نہیں آیا تھا کسی کے باعث ہندوؤں کی مذہبی کتاب رگ وید میں لفظ پنجاندہ یعنی پانچ دریاؤں کی زمین کا ذکر ملتا ہے بعد کے عربی دور اور فارسی دور نے اسی لفظ کو ترقی دے کر پنج کے ساتھ آب کا فارسی اضافہ کیا جسے عرف عام میں پنجاب لکھا جانا لگا پنج یہاں کی مقامی بولی میں پانچ کو کہتے ہیں پر ہند آریائی زبان کا حصہ پنجابی زبان کا لفظ
:::**پنجاب کا مطلب ہے پانچ دریاؤں والا علاقہ۔**
لفظ پنجاب درج ذیل کا حوالہ دیتا ہے:

**جغرافیائی خطے**
* صوبہ پنجاب (برطانوی ہند)
* خطۂ پنجاب، جنوبی ایشیا کا علاقہ جو مشرقی پاکستان سے شمال مغربی ہندوستان تک ہے۔
** مغربی پنجاب، مغربی پنجاب 1947ء تا 1955ء پاکستان کا اک صوبہ تھا۔
** مشرقی پنجاب، مشرقی پنجاب 1947ء تا 1956ء , بھارت کی اک ریاست تھی۔ موجودہ بھارتی ریاست **[[پنجاب (بھارت)|پنجاب]]** سابقہ **[[مشرقی پنجاب]]** کا ایک حصہ ہے۔
** پنجاب، بھارت، بھارت کی ایک ریاست
** پنجاب، پاکستان، پاکستان کا ایک صوبہ
* ضلع پنجاب، افغانستان
** پنجاب، افغانستان، ضلع پنجاب کا دار الحکومت

**مزید**
* پنجابی زبان
* پنجابی

زمرہ:ضد ابہام صفحات
زمرہ:نام مقامات ضد ابہام صفحات
شذوذ (ضد ابہام)

**شذوذ** کا لفظ مندرجہ ذیل مواقع کے لیے استعمال ہو سکتا ہے:

* حیاتیات اور بالخصوص طب میں شذوذ کا لفظ عموما موروثی امراض کے لیے استعمال ہوتا ہے جس کی تفضیل کے لیے موروثی امراض
* علم الہیت میں یہ لفظ سورج کو محور مانتے ہوئے کسی بھی سیاری جسم کا مکان بیان کرنے کے لیے استعمال کی جاتا ہے قرب شمس
* عام مفہوم میں شذوذ کا مطلب غیر معمولی یا خلاف قاعدہ ہے۔
تشکیل ساخت

ہیئتی طبیعیات میں تشکیل ساخت، کائنات میں موجود انواع و اقسام کی ساختوں (مثلا؛ کہکشاؤں، سیاروں اور ستاروں) کی تشکیل کو کہا جاتا ہے اور اسی موضوع کے تحت اس بارے میں بھی تحقیق کی جاتی ہے کہ موجودہ کثیرشکلی کائنات، ایک ابتدائی یک شکلی کائنات کے ذریعے کسطرح تشکیل پائی۔
: اس کو انگریزی میں Structure formation کہا جاتا ہے۔

زمرہ:ساخت
زمرہ:فلکی طبیعیات
زمرہ:کونیات
زمرہ:طبیعی کونیات
زمرہ:ویکی ڈیٹا سے مطابقت رکھنے والی مختصر تفصیل
آثارالصنادید

بزرگوں اور عظیم ہستیوں کی نشانیاں، سر سید احمد خان کی مشہور تصنیف جس میں دہلی کے تاریخی مقامات اور آثار قدیمہ، نیز اپنے زمانے کے فقرا، علما، شعرا وغیرہ کا ذکر ہے۔ یہ کتاب 1847ء میں شائع ہوئی۔ اس کا انگریزی ترجمہ فرانسیسی میں گارساں دتاسی نے 1861ء میں شائع کیا۔ انگریزی ترجمہ بھی ہو چکا ہے۔

زمرہ:اسالیب نثر
زمرہ:سرسید احمد خان کا کام
آدرش

اس اصطلاح کے عام معنی ہیں ﴿وہ چیز جس کا تعلق خیالات سے ہے ﴾ فلسفے میں آدرش سے مراد وہ بلند ترین خیال یا اعلی مقصد ہے جو انسانوں کے عمل، خیالات، خواہشات اور کردار کا نصب العین یا آخری منزل ہے۔ افلاطون نے برکلے تک تمام مثالی فلاسفہ نے انسان کے تین آدرش بتائے ہیں :

صداقت، حسن، نیکی۔ ان کو اقدار حیات بھی کہتے ہیں۔

زمرہ:اخلاقی تصورات
زمرہ:استدلال
زمرہ:چھوٹے پیغام خانوں کا استعمال کرنے والے مضامین
زمرہ:فلسفہ حیات
زمرہ:نفسیاتی تصورات
زمرہ:ویکی ڈیٹا سے مطابقت رکھنے والی مختصر تفصیل
چینی تقسیم باقی مسئلہ اثباتی

## مسئلہ اثباتی
دو یکلخت مطابقت مساوات

\ w \equiv a_1 \mod m_1 

\ w \equiv a_2 \mod m_2 

جہاں \ \gcd(m_1,m_2)=1 ۔ اب اگر ہم *x* اور *y* اس طرح نکالیں کہ \ m_1 x \equiv 1 \mod m_2  اور \ m_2 y \equiv 1 \mod m_1 

تو دونوں مطابقت مساوات کی تسکین کرتا ہوا ایک حل یہ ہے
\ w = m_1 x a_2 + m_2 y a_1 

یہ حل بہ چکر \ m_1 m_2 ہے۔ اس لیے کوئی بھی عدد جو اس حل سے مطابقت رکھے بہ چکر \ m_1 m_2، دونوں مساوات کا یکلخت حل ہے۔ یعنی \ w^\prime \equiv w \mod m_1 m_2  مساوات کے حل ہیں۔

قدیم چین میں یہ مسئلہ اثباتی معلوم تھا اس لیے اس کو "چینی" کہتے ہیں۔

### مثال
دو یکلخت مطابقت مساوات

\ w \equiv 11 \mod 15 

\ w \equiv -11 \mod 14 

دیکھو کہ \ \gcd(14,15)=1  

اب چونکہ 
\ 15 x \equiv 1 \mod 14 \longrightarrow x=1 

اور

\ 14 y \equiv 1 \mod 15 \longrightarrow y=14 

اس لیے مساوات کا حل یہ ہے:
\ w = 15 \times 1 \times -11 + 14 \times 14 \times 11 = 1991 

اب چونکہ یہ حل بہ چکر  14 \times 15 = 210  ہے، اس لیے سب سے چھوٹا مثبت حل  w=101  ہے۔

### مثال
بابر جمعے جمعے نہاتا ہے۔ اور ہر پانچویں دن منڈی جاتا ہے۔ اس بار وہ ہفتے کے دن منڈی گیا تھا۔ کب ایسا دن آئے گا جب بابر کو جمعے کو منڈی جانا پڑے گا۔ 

اس جمعے کو ہم صفر لکھتے ہیں، ہفتے کو ایک اور اس طرح۔ اب جمعے کو نہانے کو ہم ایسے مساوات میں لکھ سکتے ہیں:

\ w \equiv 0 \mod 7 

ہر پانچویں دن منڈی جانے کو اور اس ہفتے، ہفتے والے دن کو منڈی جانے کو یہ مساوات بتاتی ہے:

\ w \equiv 1 \mod 5 

اب چونکہ 7 اور 5 باہمی مفرد عدد ہیں، اس لیے چینی مسئلہ اثباتی استعمال ہو سکتا ہے۔ 

\ 7 x \equiv 1 \mod 5 \longrightarrow x=3 

\ 5 y \equiv 1 \mod 7 \longrightarrow y=3 

اس لیے ان مساوات کا حل یہ ہے:
\ w = 7 \times 3 \times 1 + 5 \times 3 \times 0 = 21 

یعنی بابر کو ہر تیسرے جمعے منڈی جانا اور نہانا اسی دن کرنا ہوں گے۔

## مسلئہ اثباتی کی زیادہ عام صورت
یہاں *n* مطابقت مساوات 

\begin{matrix}
 w \equiv a_1 \mod m_1 \\
 w \equiv a_2 \mod m_2 \\
\vdots \\
 w \equiv a_n \mod m_n 
\end{matrix}
 

جہاں مثبت اعداد \ m_1, m_2, \cdots, m_n میں سے ہر دو اعداد باہمی مفرد ہیں (یعنی کسی بھی دو اعداد کا عاد اعظم ایک (1) ہے) ۔
 چلو  M = m_1 m_2 \cdots m_n
 اب اگر x_j نیچے دی مطابقت مساوات کا حل ہے 
 \ \frac{M}{m_j} x_j \equiv 1 \mod m_j \,,\, j=1,2,\cdots,n

تو تمام *n* یکلخت مطابقت مساوات کا ایک حل یوں ہو گا 
 \ w= \sum_{j=1}^n a_j \frac{M}{m_j} x_j  

یہ حل بہ چکر M ہے۔ اس لیے کوئی بھی عدد جو اس حل سے مطابقت رکھے بہ چکر M، تمام *n* مساوات کا یکلخت حل ہے۔ یعنی \ w^\prime \equiv w \mod M  مساوات کے حل ہیں۔

زمرہ:نظریۂ عدد
زمرہ:ویکی ڈیٹا سے مطابقت رکھنے والی مختصر تفصیل
غیرفلزی

فلز کہتے ہیں دھات یا metal کو لہذا غیر فلزی کا مطلب ہے غیر دھاتی یا nonmetallic۔ غیر فلزی کو لافلزی بھی کہا جاتا ہے۔

زمرہ:کیمیا

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
آرائش محفل

**آرائش محفل** یا **آرایش محفل** کے نام سے دو کتابیں مشہور ہیں۔

* **[[آرائش محفل (قصہ حاتم طائی)]]** جس میں حاتم طائی کا قصہ ہے جو پہلے فارسی زبان میں تھا اور جسے سید حیدر بخش حیدری نے 1802ء میں گلکرسٹ کی فرمائش پر فورٹ ولیم کالج کے لیے اردو میں منتقل کیا۔ اس میں حاتم طائی کے سات سفروں کا بیان ہے جو اس نے حسن بانو کے عشق کی خاطر کیے تھے اور اپنے مقصد میں کامیاب ہوا تھا۔میر امن کے باغ و بہار کے بعد آرائش محفل بھی اردو کلاسیکی کا درجہ رکھتی ہے۔ 

* دوسری آرائش محفل ایک مستند کتاب خلاصۃ التواریخ مرتبہ منشی سبحان رائے بٹالوی کا اردو ترجمہ ہے جو میر شیر علی افسوس نے مسٹر جے ایک مارنگٹن کے ایما سے 1805ء میں کیا۔ ہندوستان کی جغرافیائی حالات کے علاوہ فتح اسلام تک ہندو راجاؤں کے حالات ہیں۔ اس کی پہلی اشاعت 1808ء میں کلکتے سے ہوئی۔

زمرہ:1802ء کی کتابیں
زمرہ:1808ء کی کتابیں
آرام شاہ

قطب الدین ایبک کا بیٹا جو اس کے مرنے کے بعد 4نومبر1210ء میں تخت سلطنت پر بیٹھا۔ نااہل اور آرام طلب تھا اس لیے سلطنت کا انتظام نہ سنبھال سکا۔ لاہور کے علاوہ دوسرے ترک سرداروں نے بھی اسے بادشاہ تسلیم کرنے سے انکار کر دیا۔ ان حالات میں ہدوستان میں مسلمانوں کی حکومت خطرے میں پڑ گٸی ہندوقباٸل جو دبے ہوٸے تھے ایک بارپھر بغاوت پر اترآٸے۔دہلی کی حکومت خطرے میں تھی اورعوام وخواص ایک طاقتور،لاٸق، مدبر حکمران چاہتے تھے چنانچہ دہلی کے ترکوں نے بدایوں کے حاکم [|شمس الدین التمش]] کو بادشاہ بنانے کا فیصلہ کیا۔یہ قطب الدین ایبک کا دامادبھی تھا عسکری اورامور سلطنت کے معاملات میں ماہر تھا اس نے ترک امرا کی دعوت قبول کرلی
ترک امرا نے اپنی فوج شمس الدین التتمش کے زیر سایہ کر دیں اس طرح آرام شاہ کی طاقت کم سے کم ہوگٸی اس کے لٸے التتمش کا مقابلہ کرنا ممکن نہیں تھا دونوں افواج دہلی کے باہر آمنے سامنے ہوٸیں ایک مختصر لڑاٸی کے بعد آرام شاہ نے ہتھیار ڈال دٸیے التتمش نے اپنے آقاکے بیٹے اور برادر نسبتی کوقتل نہ کیا بلکہ نظر بند کر دیا جہاں اسے ہر قسم کی سہولیات میسر تھیں اسی نظر بندی میں آرام شاہ نے1011ء میں وفات پاٸی۔

زمرہ:بھارتی سنی مسلمان
زمرہ:بھارتی مسلم شخصیات
زمرہ:سلاطین خاندان مملوک (دہلی)
زمرہ:تیرہویں صدی کی ہندوستانی شخصیات
زمرہ:تیرہویں صدی کے ہندوستانی بادشاہ
زمرہ:تیرہویں صدی کے ہندوستانی مسلمان
زمرہ:خاندان غلاماں
زمرہ:سلطنت دہلی
زمرہ:ہندوستان میں 1210ء کا عشرہ
زمرہ:ہندوستانی فرماں روا
زمرہ:تیرہویں صدی کے حکمران
زمرہ:مملوک
زمرہ:بارہویں صدی کی پیدائشیں
ذواضعاف اقل

دو اعداد *a* اور *b* کا **ذواضعاف اقل** ایسے عدد *m* کو کہا جاتا ہے، جبکہ *m* ایسا عدد ہو جو *a* اور *b* کے مثبت ضربیات میں سب سے چھوٹا ہو۔ انگریزی میں اسے least common multiple (lcm) کہتے ہیں۔

مثال: چلو *a=4*, *b=6*، پھر 

4 کے مثبت ضربیات: 4, 8, 12, 16, 20, ..... 
6 کے مثبت ضربیات: 6, 12, 18, 24, 30, ..... 

اس لیے \ lcm(4,6) = 12 ۔

ذواضعاف اقل نکالنے کا آسان طریقہ، اگر دونوں اعداد کے ضربی تجزی معلوم ہوں، یہ ہے کہ دونوں اعداد کے ضربی اجزا کو ضرب دے دی جائے یہ خیال رکھتے ہوئے کہ مشترک ضربی اجزا کے ہر جوڑے کو ایک دفعہ استعمال کیا جائے۔ مثلاً

 \begin{matrix}
20 &=& 2 \times 2 \times 5 \\
12 &=& 2 \times 2 \times 3 \\
lcm(20,12) &=& 2 \times 2 \times 3 \times 5 = 60
\end{matrix}


### مسلئہ اثباتی
دو مثبت صحیح اعداد کا ضربی جوڑ ان اعداد کے عاد اعظم اور دواضعاف اقل کے ضربی جوڑ کے برابر ہوتا ہے:

\begin{matrix}
\ a \times b = \gcd(a,b) \times lcm(a,b) \,\,,\\
a>0,\,b>0
\end{matrix}


اس مسئلہ سے ظاہر ہے کہ عاد اعظم نکالنے کا الخوارزم، ذواضعاف اقل نکالنے کے لیے بھی استعمال ہو سکتا ہے۔

## مزید دیکھیے
* عاد اعظم

زمرہ:ابتدائی حساب
زمرہ:ابتدائی ریاضیات
زمرہ:حساب
زمرہ:نظریۂ عدد
زمرہ:تقسیم (ریاضی)
مرکب عدد

تعریف: ایک مثبت عدد جس کے دو سے زیادہ ضربی اجزا ہوں، اسے مرکب عدد کہا جاتا ہے۔ انگریزی میں اسے کمپوزٹ (composite) کہتے ہیں۔
مثال:


\ 116 = 2 \times 2 \times 29


## مزید دیکھیے
* مفرد عدد

## حوالہ جات

زمرہ:ابتدائی ریاضیات
زمرہ:حساب
زمرہ:مفرد اعداد
زمرہ:نظریۂ عدد
آزری

دکنی شاعر۔ سلطان احمد شاہ بہمنی 1422,1435 کے عہد میں ایران سے بیدر آیا اور ملک الشعراء مقرر ہوا۔ فارسی کے علاوہ دکنی اردو میں بھی شعر کہتا تھا۔ بادشاہ کے حکم سے دکنی میں بہمنی خاندان کی منظوم تاریخ لکھی۔ جو بہمن نامہ کے نام سے موسوم ہے۔ مگر اب ناپید ہے۔ 

زمرہ:اردو شعرا
زمرہ:فارسی شعرا
عاد اعظم

سب سے بڑا صحیح عدد جو دو صحیح اعداد کو پورا تقسیم کرے، ان دو اعداد کا *عادِ اعظم* کہلاتا ہے۔
انگریزی میں عاداعظم کو greatest common divisor (gcd) کہتے ہیں۔
مثال کے طور پر 30 اور 42 کا عاد اعظم 6 ہے، کیونکہ

\begin{matrix}
30 = 5 \times 3 \times 2 \\
42 = 7 \times 3 \times 2 \\
\gcd(30,42) = 3 \times 2 = 6
\end{matrix}


### عاد اعظم الخوارزم
اگرچہ دو صحیح اعداد کا عاد اعظم ان اعداد کے ضربی جُز دیکھ کر معلوم کیا جا سکتا ہے، مگر جب اعداد بڑے ہوں تو ضربی جز نکالنا مشکل ہو جاتا ہے۔ عادِاعظم نکالنے کا ایک تیز طریقہ "تقسیم الخوارزم" کے ذریعے ہے۔ اس الخوارزم کو عموماً یکلڈ کا الخوارزم کہا جاتا ہے۔

یکلڈ الخوارزم:
فرض کرو کہ *a* اور *b* صحیح اعداد ہیں، \ a>0 ۔ تقسیم الخوازم یکے بعد دیگرے استعمال کرو:

\begin{matrix}
b = a q_1 + r_1\,,\, 0 \le r_1 
اب اگر آخری عدد بچا ہے جو صفر نہیں ہے، تو \ r_n = \gcd(a,b)  ۔

مثال: ہم 198اور 1050 کا عادِ اعظم نکالتے ہیں:

\begin{matrix}
1050&= 198 &\times 5 &+ & 60 \\
 & \swarrow & & & \swarrow \\
198 &= 60 & \times 3 &+ & 18 \\
 & \swarrow & & & \swarrow \\
60 &= 18 & \times 3 &+ & 6\\
 & \swarrow & & & \swarrow \\
18 &= 6 & \times 3 &+ & 0
\end{matrix}

اس لیے \ \gcd(198,1050)=6 ۔

### مسلئہ اثباتی
اگر *a* اور *b* کا عاد اعظم \ \gcd(a,b)  ہو، تو اس عاد اعظم کو *a* اور *b* کے لکیری جوڑ کے طور پر لکھا جا سکتا ہے۔ یعنی ایسے صحیح اعداد *x* اور *y* موجود ہوں گے کہ
\ \gcd(a,b) = x a + y b 

اعداد *x* اور *y* کو نکالنے کے لیے عاد اعظم الخوارزم کو اُلٹی طرف سے پڑھا جا سکتا ہے۔ اوپر کی مثال ہم الٹی جانب لکھتے ہیں:

\begin{matrix}
6 &=& 60 - 18 \times 3 && \\
 &=& 60 - (198 -60\times 3) \times 3 &=& -198 \times 3 + 60 \times 10 \\
 &=& -198 \times 3 + (1050 -198 \times 5) \times 10 &=& 1050 \times 10 - 198 \times 53
\end{matrix}


گویا *x=10* اور *y=-53*


\gcd(1050,198) = 10 \times 1050 - 53 \times 198


## مزید دیکھیے
* ذواضعاف اقل

## حوالہ جات

زمرہ:ابتدائی ریاضیات
زمرہ:نظریۂ عدد
زمرہ:ویکی ڈیٹا سے مختلف مختصر وضاحت
زمرہ:ابتدائی حساب
زمرہ:تقسیم (ریاضی)
زمرہ:حساب
صحیح عدد

تصغیر|100px|اعداد کو ظاہر کرنے کی شکل

***صحیح اعداد*** گنتی کے تمام مثبت اور منفی اعداد، بشمول صفر، کے مجموعہ کو کہتے ہیں۔ انگریزی میں انھیں انٹیجر (integer) کہا جاتا ہے۔ اس مجموعہ کو ہم یوں لکھ سکتے ہیں:


\mathbb{Z} = \{\cdots, -5, -4, -3, -2, -1, 0, +1, +2, +3, +4, +5, \cdots \}


## خصوصیات

کسی بھی دو صحیح اعداد کا مجموعہ ہمیشہ ایک صحیح عدد ہو گا۔ 
کسی بھی دو صحیح اعداد کی درست تفریق کا نتیجہ ہمیشہ ایک صحیح عدد ہو گا۔ 
کسی بھی دو صحیح اعداد کی تقسیم ہمیشہ صحیح عدد نہیں ہوتی۔


## تقسیم الخوارزم
فرض کریں کہ صحیح اعداد *a* اور *b* ہیں، \ a>0 ۔ پھر ایسے منفرد صحیح اعداد *q* اور *r* موجود ہیں،  0 \le r ، جبکہ \ b=aq+r 

مثال: اگر *b=511*، *a=5*، پھر *q=102*، *r=1*، کیونکہ

 511 = 5 \times 102 + 1 

## مزید دیکھیے
* مکمل عدد
* قدرتی عدد
* جفت عدد
* طاق عدد

زمرہ:ابتدائی ریاضیات
صحیح اعداد
زمرہ:نظریۂ عدد
زمرہ:نظریہ حلقہ
زمرہ:ویکی ڈیٹا سے مختلف مختصر وضاحت

زمرہ:صحیح اعداد
زمرہ:ریاضیات
جفت عدد

تعریف: ایسا صحیح عدد جو 2 سے (پورا) تقسیم ہو *جفت* کہلاتا ہے۔ انگریزی میں even کہتے ہیں۔

جفت اعداد کا مجموعہ:
\mathbb{E} = \{\cdots,-8 ,-6, -4, -2, 0, 2, 4, 6, 8, \cdots \}


## مزید دیکھیے
* صحیح عدد
* قدرتی عدد
* طاق عدد
* مکمل عدد

زمرہ:ابتدائی حساب
زمرہ:ابتدائی ریاضیات
جفت اعداد
زمرہ:ریاضیاتی تصورات
زمرہ:نظریۂ عدد
زمرہ:ویکی ڈیٹا سے مختلف مختصر وضاحت
طاق عدد

تعریف: ایسا صحیح عدد جو 2 سے (پورا) تقسیم نہ ہو، *طاق* کہلاتا ہے۔ انگریزی میں odd کہتے ہیں۔ طاق اعداد کا مجموعہ


\mathbb{O} = \{\cdots, -9 ,-7 ,-5, -3, -1, 1, 3, 5, 7, 9, \cdots \}


## مزید دیکھیے
* صحیح عدد
* قدرتی عدد
* جفت عدد
* مکمل عدد

طاق اعداد
زمرہ:ابتدائی حساب
زمرہ:ابتدائی ریاضیات
زمرہ:ریاضیاتی تصورات
زمرہ:نظریۂ عدد
مکمل اعداد

**مکمل اعداد** یعنی سارے عدد۔ تمام غیر منفی صحیح اعداد کو مکمل اعداد کہتے ہیں۔ انگریزی میں انھیں whole numbers کہا جاتا ہے۔ مکمل اعداد کا مجموعہ لا محدود ہے۔ مکمل اعداد کے مجموعہ کو یوں لکھا جا سکتا ہے:

\mathbb{W} = \{0, +1, +2, +3, +4, +5, \cdots \}


مکمل اعداد یا اعداد کی مکمل گنتی، قدرتی اعداد میں صفر کو شامل کرنے سے تشکیل پاتے ہیں اور اس طرح یہ بے نہایت ہو جاتے ہیں۔ انگریزی ویکیپیڈیا نیز دیگر بہت سے ویکیوں پر غلطی سے قدرتی اعداد اور مکمل عدد کو ایک ہی جانا گیا ہے۔
## مزید دیکھیے
* گنتی
* صحیح عدد
* قدرتی عدد
* طاق عدد
* جفت عدد

## حوالہ جات

زمرہ:ابتدائی ریاضیات
زمرہ:اعداد
زمرہ:صحیح اعداد
زمرہ:ضد ابہام صفحات
زمرہ:نظریۂ عدد
زمرہ:ویکی ڈیٹا سے مختلف مختصر وضاحت
قدرتی عدد

ریاضی میں، قدرتی اعداد وہ اعداد ہیں جو گنتی کے لیے استعمال ہوتے ہیں، جیسے 0, 1, 2, 3, ...۔ بعض تعریفوں میں صفر (0) کو شامل نہیں کیا جاتا۔  کچھ لوگ گنتی 0 سے شروع کرتے ہیں اور قدرتی اعداد کی تعریف غیر منفی صحیح اعداد (0, 1, 2, 3, ...) کے طور پر کرتے ہیں، جبکہ کچھ 1 سے شروع ہوتے ہیں اور انھیں مثبت صحیح اعداد (1, 2, 3, ...) قرار دیتے ہیں۔  کبھی کبھی، مکمل اعداد (whole numbers) سے مراد قدرتی اعداد اور صفر ہوتے ہیں۔ دوسری صورتوں میں، مکمل اعداد تمام integers کو کہا جاتا ہے، جن میں منفی integers بھی شامل ہیں۔  درست بات یہ ہے کہ قدرتی اعداد کے سلسلہ میں صفر نہیں ہوتا اور مکمل اعداد کے سلسلہ میں صفر سے آغاز گنتی کیا جاتا ہے اور صحیح اعداد کے سلسلہ میں مثبت اعداد، صفر اور منفی اعداد ہوتے ہیں۔ گنتی کے اعداد قدرتی اعداد کا ایک اور نام ہے، خاص طور پر بُنیادی تعلیم میں۔ یہ اصطلاحًا مبہم ہے اگرچہ عام طور پر اس کا آغاز 1 سے ہوتا ہے۔ 

**قدرتی عدد** موجودہ مثبت صحیح اعداد میں سے ہر ایک عدد کو کہا جاتا ہے۔ انگریزی میں انھیں natural numbers کہا جاتا ہے۔ قدرتی اعداد کا مجموعہ یوں لکھا جا سکتا ہے:

\mathbb{N} = \{+1, +2, +3, +4, +5, \cdots \}


صفر قدرتی عدد نہیں ہے اور یہ مثبت منفی بھی نہیں ہے اور اگر قدرتی اعداد میں صفر بڑھا دیا جائے تو مکمل اعداد، حسابی اعداد یعنی اعداد کی گنتی تشکیل پا جاتی ہے جو نامحدود ہو گی۔ اور قدرتی عدد قدرت یعنی نیچر میں محدود ہیں۔
* اکثر ویکیپیڈیاؤں میں غلطی سے قدرتی اعداد اور مکمل اعداد کو یکساں سمجھا گیا ہے۔

## مزید دیکھیے
* صحیح عدد
* مکمل اعداد
* طاق عدد
* جفت عدد

## حوالہ جات

1. Enderton, Herbert B. (1977). Elements of set theory. New York: Academic Press. p. 66. ISBN 0122384407.

زمرہ:ابتدائی ریاضیات
زمرہ:اعداد
زمرہ:صحیح اعداد
زمرہ:نظریۂ عدد
زمرہ:کامنز زمرہ جس کا ربط ویکی ڈیٹا پر ہے
آرامی حروف تہجی

سامی نسل کے آرامی قبیلوں کا خط جو دسویں صدی قبل مسیح میں فونیقیوں کے خط سے اخذ کیا گیا۔ اس کا لکھنا سہل تھا، جس کی وجہ سے یہ خط بین الاقوامی تجارت کا واسطہ بنا رہا۔ خط آرامی 22 حروف پر مشتمل ہے۔ اس خط کے نمونے تخت جمشید کے کھنڈروں میں تختیوں، ہاون دستوں اور برتنوں پر سیاہی میں لکھے ہوئے ملے ہیں۔ مصر میں بھی چمڑے پر تحریریں ملی ہیں۔ ایشائے کوچک وغیرہ میں آرامی کتبے کھدائی میں دستیاب ہوئے ہیں۔ اس خط کے دو کتبے سکندر کی موت کے ساٹھ ستر سال بعد کے زمانے کے ہیں۔ اسی رسم الخط نے بعد میں ترقی کر کے عربی اور فارسی کی صورت اختیار کرلی ، رسول اللہﷺ نے شاہ مقوقس بادشاہ مصر کو جو خط ارسال کیا تھا وہ اسی تبدیل شدہ آرمی - عربی رسم الخط میں لکھا گیا تھا-

ان میں سے ایک ٹیکسلا اور دوسرا دریائے کابل کے کنارے جلال آباد کے قریب لمپاکا یعنی تھمان سے ملا ہے۔ ایران میں خط آرامی کا سب سے پرانا نمونہ بغ دات پسر بغکرت کے سکے پر محفوظ ہے۔ یہ حکمران ہنجامنشی شہزادوں میں سے تھا۔ جس کو سکندر نے 323ق۔ م میں ایرانیوں پر اثرورسوخ کے باعث فارس پر بحال رکھا۔

## حوالہ جات

زمرہ:آٹھویں صدی ق م کی تاسیسات
زمرہ:ابجدیہ رسم الخط
زمرہ:زبانیں
زمرہ:زرخیز ہلال
زمرہ:کامنز زمرہ جس کا ربط ویکی ڈیٹا پر ہے
زمرہ:معدوم رسم خط
آرامی زبان

عراق، شام، کنعان، فلسطین، فونیشیا اور جزیرہ نمائے عرب میں جو عرب اقوام ہیں، وہ تمام سامی الاصل ہیں۔ کہا جاتا ہے کہ یہ تمام قومیں سام بن نوح کی اولاد ہیں۔ اس لیے سامی کہلاتی ہیں۔ ان ملکوں کی مختلف زبانوں (موجودہ قدیم دونوں) کو سامی زبانیں کہتے ہیں۔ اس کے علاوہ ملک سیریا یا شام کی زرخیزی اوراس کے درالحکومت (دمشق کی دلفریبی کے باعث اس ملک کو ارم یا باغ ارم بھی کہتے ہیں۔ اس لیے سامی یا سریانی کا تیسرا نام آرامی ہے۔ کہا جاتا ہے کہ حضرت نوح کے بیٹے سام کا مسکن شام ہی تھا اس لیے تمام سامی قوموں کی مختلف بولیوں کا اجتماعی نام سامی، سریانی اور آرامی ہے۔ زبانوں کے سامی گروہ میں فونیقی، اسیری، کلدی، عبرانی، بابلی،حطیطی، زبانیں شامل ہیں۔ حضرت عیسیٰ علیہ السلام کے وقت فلسطین، کنعان میں آرامی زبان ہی بولی جاتی تھی۔ جو عبرانی زبان کی ایک شاخ ہے۔ موجودہ عربی قدیم آرامی ہی کی ایک ترمیم شدہ صورت ہے۔ البتہ رسم الخط میں تبدیلی ہو گئی ہے۔ لیکن یہ تبدیلی اسلام سے بہت پہلے رونما ہوئی تھی۔

حضور پاک صلی اللہ علیہ وسلم کے زمانے میں مکہ مکرّمہ اور اس کے گرد دوسرے قصبوں میں مقیم مسیحی آرامی بولتے تھے۔ لہذا قرآن کریم کے آیات میں کئی آرامی نژاد الفاظ موجود ہیں۔ اس کی کئی وجوھات ہو سکتی ہیں —ایک تو یہ کہ چونکہ قرآن شریف کئی مواقع پر اہلِ کتاب سے مخاطب ہے اس لیے انھی کی زبان کے کلمات موجود ہیں تاکہ وہ ان آیات کو اپنی کتب میں موجود ان موضوعات کی روشنی میں بہتر سمجھ سکیں۔ دوسرا اس لیے کہ مکہ میں ابھرتی ہوئی مسلم امّت عرب کافروں کی نصبت اہلِ کتاب سے شناختی لحاظ سے زیادہ منسلک تھی اور قرآن میں موجود یہ لفظ اس بات کی تائیید کرتے ہیں۔

## حوالہ جات

زمرہ:آرامی زبانیں
زمرہ:آرمینیا کی زبانیں
زمرہ:اسرائیل کی زبانیں
زمرہ:اشوریہ
زمرہ:ایران کی زبانیں
زمرہ:ترکیہ کی زبانیں
زمرہ:لسانی خاندان
زمرہ:سامی زبانیں
زمرہ:عبادتی زبانیں
زمرہ:عبرانی بائبل کے موضوعات
زمرہ:عراق کی زبانیں
زمرہ:فہرستیں (لسانیات)
زمرہ:کامنز زمرہ جس کا ربط ویکی ڈیٹا پر ہے
زمرہ:وسطی سامی زبانیں
زمرہ:یہودی زبانیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:تاریخ سوریہ
زمرہ:لبنان کی زبانیں
زمرہ:گیارہویں صدی ق م
زمرہ:ایشیا
زمرہ:تاریخ ایشیا
بادشاہ آرتھر

## بادشاہ آرتھر
تصغیر|بادشاہ آرتھر
چھٹی صدی عیسوی کا انگریز ہیرو، جس کی بہادری کے قصے مشہور ہیں۔ انگلستان کے بادشاہ یوتھر کا بیٹا تھا۔ اسے دشمنوں کے شر سے محفوظ رکھنے کے لیے باپ نے خفیہ طور پر اپنے ایک خیر خواہ نواب سر ہیکٹر کے سپرد کیا تھا۔ آرتھر سر ہیکٹر کے ہاں پرورش پا کر جوان ہوا۔ باپ کی جگہ تخت پر بیٹھا اور تمام عمر غیر مسیحی مخالفوں سے لڑتا رہا۔ جنگوں میں فتح حاصل کی۔ آخر ایک جنگ میں اپنے باغی بھتیجے کے ہاتھوں مارا گیا۔

زمرہ:ادب میں مرد کردار
زمرہ:افسانوی برطانوی شاہان
زمرہ:انگریز لوک کہانیاں
زمرہ:شخصیات جن کا وجود مشکوک ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:فلم میں مردوں کے کردار
زمرہ:ویلش لوک کہانیاں
زمرہ:شخصیات بلحاظ سیلٹک نسب
زمرہ:انگریز افسانوی شخصیات
زمرہ:سیلٹک افسانوی شخصیات
زمرہ:انگلستان میں تدفین
زمرہ:پانچویں صدی کی پیدائشیں
زمرہ:چھٹی صدی کی وفیات
زمرہ:یورپی ادب
زمرہ:سیلٹی علم الاساطیر
زمرہ:آلان
زمرہ:قرون وسطی میں ادب
زمرہ:لوک کہانیاں
رچرڈ آرک رائٹ

framepx|تصغیر|left
**رچرڈ آرک رائٹ** انگریز موجد جس نے ایک گھڑی ساز کی مدد سے مشینی کھڈی ایجاد کرکے صنعتی دنیا میں انقلاب برپا کر دیا۔ اس نے پرلسیٹن میں یہ کھڈی تیار کی تو بے روزگاری کے خوف سے لوگوں نے اسے قتل کرنے کی دھمکی دی اور وہ ناٹنگہم منتقل ہو گیا اور ایک سرمایہ دار کی شرکت میں بارچہ بافی کی فیکٹری قائم کی۔ تھوڑے ہی عرصے میں لکھ پتی بن گیا۔ 1786ء میں سر کا خطاب ملا۔

## حوالہ جات

## بیرونی روابط

زمرہ:اٹھارویں صدی کی برطانوی کاروباری شخصیات
زمرہ:انگریز کاروباری شخصیات
زمرہ:انگریز مؤجدین
زمرہ:کامنز زمرہ جس کا ربط ویکی ڈیٹا پر ہے
زمرہ:1732ء کی پیدائشیں
زمرہ:1792ء کی وفیات
سراج الدین خان آرزو

**سراج الدین خان آرزو** (پیدائش: 1689ء — وفات: 1756ء) عہد مغلیہ میں دلی کے معروف شاعر، فرہنگ نگار، تذکرہ نویس اور ماہر لسانیات تھے۔ میر تقی میر کے ماموں کہلاتے تھے۔ آبائی وطن آگرہ تھا اور شاہ محمد غوث گوالیاری کی اولاد میں سے تھے۔ جوانی میں گوالیار میں منصب دار مقرر ہوئے۔ فرخ سیر کے عہد میں 1717ء میں دہلی آئے۔ نادر شاہ درانی کے حملہ اور تباہی کے بعد لکھنؤ چلے گئے اور وہیں انتقال کیا۔ لیکن حسب وصیت دہلی میں دفن ہوئے۔

اردو اور فارسی دونوں زبانوں میں شعر کہتے تھے۔ خان آرزو نے اردو میں صرف 127 شعر کہے مگر اس زمانے کے شعرائے اردو کے استاد مانے جاتے تھے۔ میر تقی میر، مرزا رفیع سودا اور خواجہ میر درد ان کو اپنا استاد مانتے تھے۔

ان کی تصانیف کی تعداد پندرہ ہے جن میں ایک ضخیم دیوان فارسی، فارسی لغت موسوم بہ سراج اللغات، اردو الفاظ کی لغت موسوم بہ غرائب اللغات، نوادر الالفاظ اور اردو شعرا کا تذکرہ موسوم بہ مجمع النفائس، سکندر نامہ، قصائد عرفی اور گلستان سعدی کی شرحیں مشہور ہیں۔

## مزید دیکھیے
* مجمع النفائس
## حوالہ جات

زمرہ:1687ء کی پیدائشیں
زمرہ:1756ء کی وفیات
زمرہ:آگرہ کی شخصیات
زمرہ:اتر پردیش کے شعرا
آرزو، سراج الدین خان
زمرہ:اٹھارویں صدی کے اردو مصنفین
زمرہ:اٹھاریں صدی کے ہندوستانی شعرا
زمرہ:برطانوی ہند کے اردو لکھاری
زمرہ:بھارتی اردو شعرا
زمرہ:بھارتی لغت نویس
زمرہ:سترہویں صدی کے اردو مصنفین
آرزو، سراج الدین خان
زمرہ:مغل دور کے اردو لکھاری
زمرہ:بھارتی مسلم شخصیات
زمرہ:فارسی زبان کے مصنفین
زمرہ:ہندوستانی شعرا
زمرہ:بھارتی فلسفی
آرگس

Argus

یونانی دیومالا میں ١)ایک صد چشم عفریت دیوتا زیوس نے آئیودیوی کے حسن کی تعریف کی تو دیوی ہیرا نے جل کر اُسے گائے بنا دیا اور اس کی حفاظت کے لیے سو آنکھوں والے ایک دیو، آرگس، کو مقرر کیا۔ ہرمس نے آرگس کو کہانیاں سنا کر کر سلا دیا اور پھر اسے قتل کرکے آئیو کو رہائی دلائی۔ ہیرا نے اس کی آنکھیں اپنے محبوب پرندے مور کی دم میں لگا دیں۔ چوکنے اور مستعد چوکیدار کو (آرگس چشم) کہتے ہیں۔

٢) اودلیئیس کا وفادار کتا اودلیئس 19سال بعد اتھاکا واپس آیا تو اس کے کتے نے اسے پہچان لیا اور پھر فورا ہی مرگیا۔

٣) زیوس کا لڑکا جو ایک فانی عورت، نیوبے سے پیداہوا۔

٤) یونانی دیومالا کے مشہور ہیرو، جیسن کا ایک بچہ جو میدیا کے بطن سے تھا۔

زمرہ:ثیسالیائی علم الاساطیر
زمرہ:ضد ابہام صفحات
زمرہ:یونانی اساطیر کے کردار
زمرہ:یونانی اساطیر
زمرہ:ویکی ڈیٹا سے مطابقت رکھنے والی مختصر تفصیل
زمرہ:زیوس کی اولاد
زمرہ:ہراکلیس کے مرد محبوب
آرزو لکھنوی

**سید انور حسین** (16 فروری 1873ء - 17 اپریل 1951ء)، جو **آرزو لکھنوی** کے نام سے معروف ہیں، ایک شاعر، نغمہ نگار اور صاحب طرز نثر نگار تھے۔ وہ لکھنؤ، ہندوستان کے ایک محلہ مادھوری میں پیدا ہوئے۔

## شاعری کا آغاز
بھائی یوسف حسین خیال لکھنوی اس دور کیے مستند شاعروں میں شمار ہوتے تھے۔ گھر کا ماحول اور لکھنؤ کے شاعروں نے ان کے مذاق شاعری کی تربیت کی۔ بارہ یا تیرہ سال کے تھے کہ جلال لکھنوی کے شاگردوں میں شامل ہو گئے۔ ابتدا میں امید تخلص کیا مگر پھر آرزو تخلص اختیار کر لیا۔
1909 میں جلال لکھنوی کے انتقال کے بعد بااتفاق رائے ان کے جانشین مقرر ہوئے۔ وہ صفی لکھنوی ، عزیز لکھنوی اور ثاقب لکھنوی جیسے اساتذہ کے شریک تھے۔

## پیشہ ورانہ زندگی
شاعری کے علاوہ موسیقی کا بھی شوق تھا، مختلف سازوں کے بارے میں پڑھنا اور خود بھی سازوں میں دلچسپی لینا مشغلہ تھا۔ ساز بجانا، راگ راگنی تخلیق کرنا ان کے شوق میں داخل تھا۔ اسی دوران فکر معاش کی خاطر اس کلکتہ کا سفر کیا اور وہاں ایک فلم کمپنی میں گانے اور مکالمے لکھنے کی نوکری کر لی۔
معاشی پریشانیوں کے باعث انھیں لکھنؤ چھوڑ کر کلکتے جانا پڑا اور پھر وہاں سے بمبئی۔ ان شہروں میں انھوں نے فلم کمپنیوں کے لیے گیت لکھے۔ ایک زمانے میں فلم انڈسٹری میں ان کے نام کا ڈنکا بجتا تھا۔
جنوری 1951 میں خواجہ ناظم الدین کی دعوت پر پاکستان آئے اور ذو الفقار بخاری اور سید آل رضا کے اصرار پر پاکستان میں ہی ٹھہر گئے۔ ریڈیو پاکستان میں پانچ سو ماہانہ پر ملازم ہو گئے۔

کراچی میں وفات پائی۔

## تصانیف
غزلوں کے مندرجہ ذیل مجموعے زیادہ مشہور ہوئے:
# فعان آرزو
# جہان آرزو
# زبان آرزو
# نشان آرزو

ایک مجموعہ ساز حیات اور دوسرا سریلی بانسری بھی شائع ہو چکے ہیں جن میں شاعرانہ تغزل کے ساتھ ساتھ موسیقی کی نغمگی بھی موجود ہے۔ 
جیون سرود فلمی گیتوں کا مجموعہ ہے۔ مثنویاں بھی لکھیں جن میں عدل محمود، صبح بنارس، دردانہ شائع ہو چکی ہیں۔
مرثیوں کا مجموعہ خمسہ متحیرہ جس میں پانچ مرثیے اور اربعہ کے چار مجموعے ہیں۔ سلاموں کا مجموعہ صحیفہ الہام اور نعتیہ مسدس صبح اسلام چھپ چکے ہیں۔
شاعری کے ساتھ ساتھ صاحب طرز نثر نگار بھی تھے۔ ڈرامے، مکالمے لکھے۔ داستانوں اور افسانوں میں بھی ادبی کارنامے انجام دیے۔ دو فنی رسالے میزان الحروف اور نظام اردو بھی نکالے۔ 

## کلام کی خصوصیات
خیال کی سادگی ان کے کلام کی خصوصیت ہے۔ ہندی کے نرم، دھیمے اور رسیلے الفاظ کثرت سے استعمال کیے ہیں۔ سریلی بانسری اس کا ایک نمونہ ہے۔ جسے وہ خالص اردو کہا کرتے تھے۔ اس میں عربی فارسی کا کوئی لفظ نہیں ہے مگر سنسکرت کے الفاظ ہیں۔

## حوالہ جات

زمرہ:اُردو زبان کے غنائی شعرا
زمرہ:اردو شعرا
زمرہ:برطانوی ہند کے شعراء
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:کراچی کے شعرا
زمرہ:لکھنؤ کے مصنفین
زمرہ:مہاجر شخصیات
زمرہ:1873ء کی پیدائشیں
زمرہ:1951ء کی وفیات
آریہ سماج

ہندو مذہب کا ایک فرقہ، جس کی بنیاد سوامی دیانند نے 10 اپریل 1875ء میں رکھی۔ اس کے پیروکار عام ہندوؤں کی طرح بت پرستی کے قائل نہیں۔ اس فرقے نے ہندوؤں میں بہت سی مذہبی اور سماجی اصلاحات کیں۔ نکاح بیوگان کا حامی اور کم سنی کی شادیوں کا مخالف ہے۔

## بیرونی روابط
* حق پرکاش بجواب ستیارتھ پرکاش
* سوامی دیانند اور ان کی تعلیم

آریہ سماج
زمرہ:برطانوی ہند میں 1875ء کی تاسیسات
زمرہ:بھارت میں قائم مذہبی تنظیمیں
زمرہ:توحیدی مذاہب
زمرہ:کامنز زمرہ جس کا ربط ویکی ڈیٹا پر ہے
زمرہ:نئی ہندو مذہبی تحریکیں
زمرہ:ہندو تحریکیں اور تنظیمیں
زمرہ:ہندو فرقے
زمرہ:ہندوستان میں 1875ء کی تاسیسات
زمرہ:ویکی ڈیٹا سے مختلف مختصر وضاحت
زمرہ:دہلی
زمرہ:1875ء کی تاسیسات
زمرہ:بھارت میں ہندومت
آریہ بھٹ

قدیم ہندوستان کا ایک ماہر علم و نجوم و ریاضی۔ پاٹلی پتر (پٹنہ) میں 486ء میں پیدا ہوا۔ زمین کی محوری گردش کا قائل تھا اور اُس نے وہی تصور پیش کیا جسے 1632ء میں گلیلیو نے پیش کیا۔ اُس نے سورج اور چاند گرہن کے اسباب کی سائنسی توضیح کی۔ علوم نجوم میں مشہور تصنیف آریا سدھانت اس کی یادگار ہے۔

## حوالہ جات

زمرہ:476ء کی پیدائشیں
زمرہ:550ء کی وفیات
زمرہ:پانچویں صدی کے ہندوستانی ریاضی دان
زمرہ:پٹنہ کے سائنس دان
زمرہ:چھٹی صدی کے ہندوستانی ریاضی دان
زمرہ:چھٹی صدی کے ہندوستانی مصنفین
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
آریہ ورت

شمالی ہند میں آریاؤں کا تسلط قائم ہو گیا اور مقامی باشندے اُن کے غلام بن گئے یا جنوب کی طرف بھاگ گئے تو انھوں نے اپنے قومی نام پر قدیم ہندوستان کا نام آریہ ورت یعنی آریاؤں کا وطن رکھا۔ 

زمرہ:قدیم ہندوستان
زمرہ:ویدی دور
زمرہ:یوریشیائی خانہ بدوش
زمرہ:ہندو علم الاساطیر میں مقامات
زمرہ:ہندومت کی تاریخ
زمرہ:قدیم ہندوستانی جغرافیہ
زمرہ:شمالی بھارت
زمرہ:تاریخی ہندوستانی خطے
زمرہ:تاریخی جغرافیہ
آزاد انصاری

پیدائش1871ء
وفات؛1942ء

اصل نام الطاف احمد تھا۔ ہندوستان کے مشہور شاعر گذرے ہیں۔ آبائی وطن سہارن پور۔ ناگپور (سی۔ پی) میں پیدا ہوئے۔ جہاں اُن کے والد محمد حسن اورسیئر تھے۔ مختلف درسگاہوں میں فارسی اور عربی کی تعلیم حاصل کی۔ بعد ازاں طبعی تعلیم حاصل کرکے طبابت کا کام شروع کیا۔ انیس برس کی عمر میں شاعری شروع کی۔ ابتدا میں مولانا حبیب الرحمن بیدل سہارنپوری سے اصلاح لیتے رہے۔ بیدل حیدرآباد دکن چلے گئے تو الطاف حسین حالی سے شرفِ تلمذ حاصل کی۔

زمرہ:اردو شعرا